# El manual de l'&ark;

## Introducció

L'&ark; és un programa per a visualitzar, extreure, crear i modificar arxius. L'&ark; pot gestionar diversos formats d'arxiu com el `tar`, `gzip`, `bzip2`, `zip`, `rar`, `7zip`, `xz`, `rpm`, `cab`, `deb`, `xar` i `AppImage` (el suport per a determinats formats d'arxiu depèn de la instal·lació dels programes apropiats de línia d'ordres).

Finestra principal de l'&ark;

Per tal d'usar amb èxit l'&ark;, necessiteu els Frameworks 5 de KDE. La versió 3.1 o superior de la biblioteca «libarchive» és necessària per a gestionar la majoria dels tipus d'arxius, incloent-hi els arxius «tar», els «tar» comprimits, els «rpm», els «deb» i els «cab». Per a gestionar altres formats de fitxer, calen els programes de línia d'ordres apropiats, com `zipinfo`, `unzip`, `rar`, `unrar`, `7z`, `lsar`, `unar` i `lrzip`.

## Ús de l'&ark;

### Obertura d'arxius

Per a obrir un arxiu a l'&ark;, trieu Obre... (&Ctrl;O) des del menú Arxiu. També podeu obrir fitxers d'arxiu arrossegant i deixant anar des del &dolphin;. Els fitxers d'arxiu s'haurien d'associar amb l'&ark;, de manera que també podreu fer clic dret a un fitxer del &dolphin; i seleccionar Obre amb l'&ark; per a obrir-lo o seleccionar una acció d'extracció per a aquest fitxer.

Si heu habilitat el plafó d'informació en el menú Arranjament es mostrarà informació addicional sobre les carpetes o fitxers seleccionats de l'arxiu.

#### Operacions d'arxiu

Es poden realitzar diverses operacions per a un arxiu obert utilitzant el menú Arxiu. Per exemple, es pot desar l'arxiu amb un nom diferent utilitzant Desa com a.... Les propietats de l'arxiu com el tipus, la mida i el resum MD5 es poden veure utilitzant l'element Propietats.

L'&ark; té la capacitat de comprovar la integritat dels arxius. Aquesta funcionalitat està disponible actualment per als arxius `zip`, `rar` i `7z`. L'acció de comprovació es pot trobar al menú Arxiu.

#### Comentaris de l'arxiu

L'&ark; pot gestionar els comentaris incrustats en els arxius `zip` i `rar`.

Els comentaris incrustats en els arxius `zip` es mostren automàticament.

En usar arxius `rar` podreu modificar un comentari amb les accions Afegeix un comentari o Edita el comentari (&Alt;C) des del menú Arxiu >.

Edició d'un comentari

L'element del menú de comentaris només està habilitat per als arxius `rar`.

Per a eliminar un comentari d'un arxiu `rar` suprimiu el text a la finestra de comentaris.

### Treballar amb fitxers

Un cop s'ha obert un arxiu, es poden realitzar diverses operacions amb els fitxers dins de l'arxiu. Seleccionant un fitxer i utilitzant el menú Fitxer, es poden escollir diferents operacions per a realitzar:

- Previsualització (&Ctrl;P) obrirà el fitxer amb el visualitzador intern de l'&ark;. Es tracta d'un visualitzador ràpid de només lectura, però no accepta tots els tipus de fitxers.

- Obre obrirà el fitxer a l'aplicació associada per a aquest tipus de fitxer.

- Obre amb... permet triar amb quina aplicació obrir el fitxer.

- Reanomena (&Alt;F2) Aquesta acció permet canviar els noms dels fitxers i carpetes. Com en el gestor d'arxius Dolphin, aquesta acció es pot cridar a través d'una drecera i el canvi de nom es fa mitjançant edició en línia. També s'han proporcionat comprovacions de noms de fitxer, que eviten l'ús de caràcters no vàlids com `/`, `.` o `..` en els noms dels fitxers.

- Suprimeix (Supr) eliminarà el/s fitxer/s actualment seleccionat/s de l'arxiu. Tingueu en compte que aquesta acció no es pot desfer.

- Extreu (&Ctrl;E) obre un submenú amb les carpetes a les quals s'ha accedit anteriorment, i podeu triar extreure ràpidament a qualsevol d'aquestes o navegar a una carpeta no llistada. Vegeu la secció següent per a més detalls sobre l'extracció.

- Retalla (&Ctrl;X) / Copia (&Ctrl;C) / Enganxa (&Ctrl;V): Com en els típics gestors de fitxers, es proporciona moure, enganxar i copiar. Els usuaris poden moure o copiar fitxers de diferents carpetes (les quals es poden expandir a la vista en arbre) i enganxar-los a la mateixa destinació alhora. Una carpeta es pot copiar en si mateixa, però no es pot moure. També hi ha comprovacions de noms de fitxer conflictius: no podreu copiar o moure fitxers a una carpeta que tingui entrades amb els mateixos noms, que podria provocar la pèrdua de dades.

- Afegeix fitxers (&Alt;A) Aquesta acció es pot utilitzar per a afegir fitxers en qualsevol ubicació dins de l'arxiu. Si seleccioneu una carpeta i utilitzeu aquesta acció, els fitxers s'afegiran a la carpeta seleccionada. En cas contrari, els fitxers nous s'afegiran a l'arrel de l'arxiu.

#### Edició de fitxers

Si editeu i deseu un fitxer que heu obert utilitzant Obre o Obre amb..., l'Ark us demanarà si voleu actualitzar el fitxer a l'arxiu. Si responeu Sí, l'arxiu s'actualitzarà amb el fitxer desat.

### Extracció de fitxers

Un cop s'ha obert un arxiu a l'&ark;, es pot extreure. Això es pot fer seleccionant Extreu des del menú Fitxer. Això obre un submenú amb carpetes accedides anteriorment, i podeu optar per a extreure ràpidament qualsevol d'aquestes. Alternativament, seleccioneu l'element de submenú Extreu a... per a obrir el diàleg Extreu, on podeu establir diverses opcions que afecten l'extracció. Vegeu a continuació per a obtenir informació sobre les opcions disponibles al diàleg Extreu.

També podeu utilitzar el botó Extreu de la barra d'eines per a accedir a les mateixes opcions d'extracció.

Per a extreure tot l'arxiu, podeu seleccionar Extreu-ho tot del menú Arxiu. Aquesta acció extreu incondicionalment tots els fitxers de l'arxiu.

És possible extreure fitxers i carpetes simplement arrossegant-los amb el ratolí a una carpeta en el &dolphin;.

Nota: L'extracció de fitxers d'un arxiu no canvia l'arxiu i el seu contingut.

#### El diàleg Extreu

El diàleg Extreu permet triar on s'extrauran els fitxers. La ubicació predeterminada és la carpeta on es troba l'arxiu. El diàleg també es pot obrir prement &Ctrl;E.

El diàleg Extreu de l'&ark;

Podeu especificar extreure els fitxers en una subcarpeta. El nom predeterminat d'aquesta subcarpeta és el nom de l'arxiu sense l'extensió del nom de fitxer, però podeu editar-lo segons les vostres necessitats. Si voleu mantenir els camins en extreure, seleccioneu l'opció Conserva els camins en fer l'extracció. També podeu triar obrir la carpeta de destinació al &dolphin; o tancar l'&ark; una vegada que l'extracció hagi finalitzat.

Si es ressalta un o més fitxers de la llista d'arxius, també es pot seleccionar quins fitxers s'han d'extreure:

- Només els fitxers seleccionats extreu només els fitxers que s'han seleccionat.

- Tots els fitxers extreu tot el contingut de l'arxiu.

### Crear arxius i afegir fitxers

Per a crear un arxiu nou a l'&ark;, trieu Nou (&Ctrl;N) des del menú Arxiu.

Crear un arxiu

Podeu escriure el nom de l'arxiu, amb l'extensió apropiada (`tar.gz`,`zip`,`7z`, &etc;) o seleccionar un format compatible en el quadre combinat Filtre i activar l'opció Afegeix automàticament l'`extensió de fitxer`.

Per a afegir fitxers o carpetes a l'arxiu nou, trieu Afegeix fitxers... del menú Arxiu.

Una manera alternativa d'afegir fitxers a un arxiu és arrossegar un o més fitxers des de, per exemple, el &dolphin; a la finestra principal de l'&ark;, i s'afegirà a l'arxiu actual. Tingueu en compte que els fitxers afegits d'aquesta manera sempre s'afegiran al directori arrel de l'arxiu.

Les opcions addicionals es presenten en grups plegables a la part inferior del diàleg.

#### Compressió

Un valor més alt genera arxius més petits, però resulta en temps de compressió i descompressió més llargs. El nivell de compressió per defecte proposat per l'&ark; sol ser un bon compromís entre la mida i la velocitat de descompressió. Per a la majoria de formats el nivell mínim de compressió és equivalent a simplement emmagatzemar els fitxers, &ead;, no aplicar cap compressió.

Per als arxius `rar`, `7z` i `zip` es poden seleccionar entre diferents mètodes de compressió.

Tingueu en compte que l'ús de mètodes de compressió diferents dels predeterminats preseleccionats poden limitar la compatibilitat amb els arxivadors de fitxers. Per exemple, l'obertura d'arxius `zip` amb mètodes de compressió diferents de «Desinflat» requereix un programari d'arxivament més nou.

#### Protecció amb contrasenya

Si creeu un arxiu `zip`, `rar`, `7zip` o `jar` podeu protegir-lo amb una contrasenya. Actualment, només el format `zip` admet múltiples mètodes d'encriptatge. Per a altres formats que només permeten un mètode d'encriptatge, el mètode es mostra a la llista desplegable.

Els mètodes d'encriptatge diferents del ZipCrypto predeterminat podrien no ser compatibles amb tots els arxivadors de fitxers.

Crear un arxiu protegit amb contrasenya

Trieu si cal la contrasenya abans de mostrar la llista de fitxers. Això s'anomena xifratge de capçalera i només està disponible amb els formats `rar` i `7zip`. L'encriptatge de la capçalera està habilitat de manera predeterminada (quan està disponible), per tal d'oferir la màxima protecció als usuaris novells.

#### Arxiu multivolum

Amb els formats `zip`, `rar` i `7z` es poden crear arxius multivolum, també coneguts com a arxius multipart o dividits.

Un arxiu multivolum és un arxiu comprimit gran dividit en diversos fitxers. Aquesta característica és útil si la mida màxima del fitxer és limitada, &pex;, per la capacitat d'un mitjà d'emmagatzematge o la mida màxima d'un correu electrònic amb adjunts.

Per a crear un arxiu multivolum, activeu la casella de selecció Crea un arxiu multivolum i establiu la Mida del volum màxima en el diàleg. A continuació afegiu tots els fitxers a l'arxiu i l'&ark; generarà automàticament el nombre necessari de volums d'arxiu. Depenent del format seleccionat els fitxers tenen una extensió amb un esquema de numeració consecutiva, &pex;, `xxx.7z.001`, `xxx.7z.002` o `xxx.zip.001`, `xxx.zip.002` o `xxx.part1.rar`, `xxx.part2.rar` &etc;

Per a extreure un arxiu multivolum, poseu tots els fitxers d'arxiu en una carpeta i obriu el fitxer amb el número d'extensió més baix a l'&ark; i totes les altres parts de l'arxiu dividit s'obriran automàticament.

## Ús de l'&ark; al gestor de fitxers

En fer clic amb el &BDR; sobre un arxiu en un gestor de fitxers com el &dolphin; es mostra un menú contextual amb un element Extreu. El menú té aquests elements addicionals per a extreure un arxiu utilitzant l'&ark;:

- Extreu aquí crea una subcarpeta a la carpeta amb l'arxiu i hi extreu les carpetes i els fitxers. En cas que l'arxiu només contingui un fitxer o carpeta, no es crearà cap subcarpeta.

- Extreu l'arxiu aquí i suprimeix l'arxiu crea una subcarpeta a la carpeta amb l'arxiu, i hi extreu les carpetes i els fitxers i suprimeix l'arxiu.

- Extreu a… obre el diàleg Extreu on podreu triar la carpeta de destinació i diverses opcions d'extracció.

El menú contextual del &dolphin; per a una selecció de fitxers i/o carpetes mostra aquestes accions en el submenú Comprimeix:

- Comprimeix a «Arxiu.tar.gz») i Comprimeix a «Arxiu.zip») crea aquests tipus d'arxius a la carpeta actual.

- Comprimeix a... obre un diàleg on podeu seleccionar la carpeta, el nom i el tipus d'arxiu.

## Mode avançat per lots

L'&ark; té un mode avançat per lots per a gestionar arxius sense llançar una interfície gràfica d'usuari. Aquest mode permet extreure o crear arxius i afegir-hi fitxers.

El mode per lots està documentat a la pàgina «man» de l'&ark;.

## Crèdits i llicència

Copyright de l'&ark; © 1997-2016, l'equip de desenvolupament de l'&ark;.

## Autors:

- Elvis Angelaccio elvis.angelaccio@kde.org

- Ragnar Thomsen rthomsen6@gmail.com

- Raphael Kubo da Costa rakuco@FreeBSD.org

- Harald Hvaal haraldhv@stud.ntnu.no

- Helio Chissini de Castro helio@conectiva.com.br

- Georg Robbers Georg.Robbers@urz.uni-hd.de

- Henrique Pinto henrique.pinto@kdemail.net

- Roberto Selbach Teixeira maragato@kde.org

- Robert Palmbos palm9744@kettering.edu

- Francois-Xavier Duranceau duranceau@kde.org

- Corel Corporation (autor: Emily Ezust) emilye@corel.com

- Corel Corporation (autor: Michael Jarrett) michaelj@corel.com

Copyright de la documentació © 2000 &Matt.Johnston; &Matt.Johnston.mail;

Documentació actualitzada per al &kde; 3.3 per &Henrique.Pinto; &Henrique.Pinto.mail;.

Documentació actualitzada per a les Aplicacions de KDE 16.04 per &Ragnar.Thomsen; &Ragnar.Thomsen.mail;.

Traductor de la documentació: &credits.JosepMa.Ferrer;

&underFDL; &underGPL;
&documentation.index;